CELEX: 32015R1426
Language: bg
Date: 2015-08-25 00:00:00
Title: Регламент за изпълнение (ЕС) 2015/1426 на Комисията от 25 август 2015 година за разрешаване на употребата на препарат от бензоена киселина, тимол, евгенол и пиперин като фуражна добавка за пилета за угояване, пилета, отглеждани за кокошки носачки, и видове домашни птици с по-малко стопанско значение за угояване и за носачки (притежател на разрешението DSM Nutritional Product) (Текст от значение за ЕИП)

26.8.2015   
            
            
               BG
            
            
               Официален вестник на Европейския съюз
            
            
               L 223/6
            
         РЕГЛАМЕНТ ЗА ИЗПЪЛНЕНИЕ (ЕС) 2015/1426 НА КОМИСИЯТА
   от 25 август 2015 година
   за разрешаване на употребата на препарат от бензоена киселина, тимол, евгенол и пиперин като фуражна добавка за пилета за угояване, пилета, отглеждани за кокошки носачки, и видове домашни птици с по-малко стопанско значение за угояване и за носачки (притежател на разрешението DSM Nutritional Product)
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
   като има предвид, че:
   
               (1)
            
            
               В Регламент (ЕО) № 1831/2003 се предвижда разрешителен режим за добавките, предвидени за употреба при храненето на животните, и се посочват основанията и процедурите за предоставянето на такова разрешение.
            
         
               (2)
            
            
               В съответствие с член 7 от Регламент (ЕО) № 1831/2003 беше подадено заявление за издаване на разрешение за препарата от бензоена киселина, тимол, евгенол и пиперин. Посоченото заявление бе придружено от данните и документите, изисквани съгласно член 7, параграф 3 от Регламент (ЕО) № 1831/2003.
            
         
               (3)
            
            
               Заявлението е за разрешаване на употребата на препарат от бензоена киселина, тимол, евгенол и пиперин като фуражна добавка за пилета за угояване, пилета, отглеждани за кокошки носачки, и видове домашни птици с по-малко стопанско значение за угояване и за носачки, като добавката следва да се класифицира в категорията „зоотехнически добавки“.
            
         
               (4)
            
            
               В становищата си от 7 март 2012 г. (2) и 28 октомври 2014 г. (3) Европейският орган за безопасност на храните („Органът“) заключи, че при предложените условия на употреба препаратът от бензоена киселина, тимол, евгенол и пиперин няма неблагоприятно въздействие върху здравето на животните и здравето на хората, нито върху околната среда, както и че може да подобри съотношението фураж/наддаване при пилетата за угояване. Според Органа това заключение може да бъде разширено и по отношение на пилетата, отглеждани за кокошки носачки. Тъй като може да се приеме, че препаратът има сходен начин на действие при всички видове домашни птици, заключението може да се екстраполира и за видове домашни птици с по-малко стопанско значение, отглеждани за угояване или за носачки. Органът не смята, че са необходими специални изисквания за наблюдение след пускането на пазара. Той също така провери доклада относно метода за анализ на фуражната добавка във фуражите, представен от референтната лаборатория, определена с Регламент (ЕО) № 1831/2003.
            
         
               (5)
            
            
               При оценката на препарата от бензоена киселина, тимол, евгенол и пиперин беше установено, че предвидените в член 5 от Регламент (ЕО) № 1831/2003 условия за издаване на разрешение са изпълнени. Поради това употребата на посочения препарат следва да бъде разрешена съгласно предвиденото в приложението към настоящия регламент.
            
         
               (6)
            
            
               Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
            
         ПРИЕ НАСТОЯЩИЯ РЕГЛАМЕНТ:
   Член 1
   Разрешава се употребата на посочения в приложението препарат, който принадлежи към категорията „зоотехнически добавки“ и към функционалната група „други зоотехнически добавки“, като добавка при храненето на животните при спазване на условията, определени в същото приложение.
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 25 август 2015 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 268, 18.10.2003 г., стр. 29.
   
      (2)  EFSA Journal (Бюлетин на ЕОБХ), 2012; 10(3):2620.
   
      (3)  EFSA Journal (Бюлетин на ЕОБХ), 2014; 12(11):3896.
   
      ПРИЛОЖЕНИЕ
      
                  Идентификационен номер на добавката
               
               
                  Наименование на притежателя на разрешението
               
               
                  Добавка
               
               
                  Състав, химична формула, описание, метод за анализ
               
               
                  Вид или категория на животните
               
               
                  Максимална възраст
               
               
                  Минимално съдържание
               
               
                  Максимално съдържание
               
               
                  Други разпоредби
               
               
                  Срок на валидност на разрешението
               
            
                  mg/kg пълноценен фураж със съдържание на влага 12 %
               
            
                  
                     Категория: „зоотехнически добавки“. Функционална група: „други зоотехнически добавки“ (подобряване на зоотехническите параметри).
                  
               
            
                  4d10
               
               
                  DSM Nutritional Products AG, представляван в ЕС от DSM Nutritional Products Sp. z o.o. Полша
               
               
                  Препарат от бензоена киселина, тимол, евгенол и пиперин
               
               
                  
                     Състав на добавката:
                  
                  Препарат от бензоена киселина, тимол, евгенол и пиперин със съдържание на:
                  
                              —
                           
                           
                              бензоена киселина 80—83 %
                           
                        
                              —
                           
                           
                              тимол 1—1,9 %
                           
                        
                              —
                           
                           
                              евгенол 0,5—1 %
                           
                        
                              —
                           
                           
                              пиперин 0,05—0,1 %
                           
                        
                              —
                           
                           
                              бензилсалицилат, изоамилсалицилат и транс-анетол ≤ 0,6 %
                           
                        
                     Характеристика на активното вещество:
                  
                  бензоена киселина (чистота ≥ 95,5 %): C7H6O2, номер по CAS: 65-85-0
                  тимол (1): C10H14O, номер по CAS: 89-83-8
                  евгенол (1): C10H12O2, номер по CAS: 97-53-0
                  пиперин (1): C17H19O3N, номер по CAS: 94-62-2
                  изоамилсалицилат (1), номер по CAS: 87-20-7
                  бензилсалицилат (1), номер по CAS: 118-58-1
                  транс-анетол (1), номер по CAS: 4180-23-8
                  
                     Метод за анализ
                      (2)
                  
                  За определяне на бензоена киселина в добавката и премиксите:
                  
                              —
                           
                           
                              високоефективна течна хроматография с обърната фаза в съчетание с UV детектор (RP-HPLC-UV)
                           
                        За определяне на бензоена киселина в комбинирани фуражи:
                  
                              —
                           
                           
                              газова хроматография с массспектрометрия с изотопно разреждане (GC-IDMS)
                           
                        За определяне на тимол, евгенол и пиперин във фуражната добавка:
                  
                              —
                           
                           
                              газова хроматография в съчетание с пламъчнойонизационен детектор (GC-FID)
                           
                        
               
                  Пилета за угояване
                  Пилета, отглеждани за кокошки носачки
                  Видове домашни птици с по-малко стопанско значение, отглеждани за угояване и за носачки
               
               
                  —
               
               
                  —
               
               
                  300
               
               
                  
                              1.
                           
                           
                              В упътването за употреба на добавката и премикса да се посочат условията на съхранение и устойчивостта при гранулиране.
                           
                        
                              2.
                           
                           
                              Добавката не се смесва с други източници на бензоена киселина или бензоати.
                           
                        
                              3.
                           
                           
                              Мерки за безопасност: носене на средства за дихателна защита, предпазни очила и ръкавици по време на работа.
                           
                        
                              4.
                           
                           
                              Минимална препоръчителна доза: 300 mg /kg пълноценен фураж
                           
                        
               
                  15.9.2025 г.
               
            
         (1)  JECFA, издание в интернет: „Характеристики на ароматизантите“. http://www.fao.org/ag/agn/jecfa-flav/index.html#T
      
         (2)  Подробна информация за методите за анализ може да бъде намерена на следния адрес на референтната лаборатория: https://ec.europa.eu/jrc/en/eurl/feed-additives/evaluation-reports